Pas koji je voleo vozove
<s>Pas koji je voleo vozove je jugoslovenski film iz 1977. godine.</s><s>Režirao ga je Goran Paskaljević, a scenario je napisao Gordan Mihić.</s>

<s>Film je nominovan za Zlatnog medveda na 28.</s><s>Berlinskom međunarodnom filmskom festivalu 1978. godine.</s>

<s>Jugoslovenska kinoteka je u saradnji sa A1 i Centar filmom digitalno restaurirala film.</s><s>Premijera je održana 28. januara 2023. godine.</s>

<s>Radnja 
Devojka koja pobegne iz zatvora, bivši filmski kaskader koji imitira zapadne scene širom provincije i mladić koji veruje u prijateljstvo i ljubav, upoznaju se i rastaju u potrazi za vlastitim imaginarnim svetom.</s>

<s>Devojka Mika je u zatvoru zbog sitnog šverca i to uništava njene snove o odlasku u Pariz.</s><s>Tokom transporta zatvorenika na prinudni rad, ona uspeva da pobegne, što je ponovo podstiče da ode u Pariz.</s><s>Bez novca i identiteta, prisiljena je prihvatiti pomoć bivšeg filmskog kaskadera koji putuje pokrajinom u kaubojskoj opremi s konjem i magarcem izvodeći scene iz western filmova.</s><s>Na putu susreću nezaposlenog mladića bez porodice koji besciljno luta tražeći davno izgubljenog psa.</s><s>Mladić se vezuje za Miku, sa kojom beži od kaskadera i odlazi u Beograd, gde joj pomaže da nabavi lažni pasoš kako bi konačno mogla da vidi Pariz.</s>

<s>Uloge</s>

<s>Irfan Mensur: Mali
 Svetlana Bojković: Mika
 Velimir Bata Živojinović: Rodoljub Rodni Aleksić
 Pavle Vuisić: stric malog
 Danilo Bata Stojković: Milovan, Mikin otac
 Ljiljana Jovanović: majka
 Dušan Janićijević: Radovan Žutić Žuti 
 Dragomir Čumić: mehaničar
 Gordana Pavlov: sestra malog
 Katica Želi: osuđenica
 Boro Begović: stražar
 Miroslava Bobić: stražarka
 Janez Vrhovec: železničar
 Ljubomir Ćipranić: piljar
 Ratko Miletić: mehaničarev kolega
 Melita Bihali: osuđenica iz voza
 Zoran Miljković: rudar
 Gordana Kosanović: majka sa bebom
 Vladan Živković
 Miroljub Lešo
 Ilonka Dognar
 Andrija Radić
 Božidar Stanković
 Ljubomir Veljković</s>

<s>Nagrade</s>

<s>Glumica Svetlana Bojković, za ulogu Mike u ovom filmu, 1978. godine. dobila je Zlatnu arenu za najbolju glavnu žensku ulogu na Filmskom festivalu u Puli.</s>

<s>Kulturno dobro 
Jugoslovenska kinoteka je 28. decembra 2016. godine, u skladu sa svojim ovlašćenjima na osnovu Zakona o kulturnim dobrima, proglasila sto srpskih igranih filmova (1911-1999) za kulturno dobro od velikog značaja.</s><s>Na toj listi je i film Pas koji je voleo vozove.</s>

<s>Izvori</s>

<s>Eksterne veze</s>

<s>Пас који је волео возове — Центар филм</s>

<s>Jugoslavenski filmovi
Srpski filmovi
Filmovi 1977.</s>

